CELEX: C2007/140/17
Language: mt
Date: 2007-06-23 00:00:00
Title: Kawża C-162/07: Talba għal deċiżjoni preliminari mressqa mill-Corte Suprema di Cassazione (L-Italja) fis- 26 ta' Marzu 2007 — Ampliscientifica Srl, Amplifin SpA vs Ministero dell'Economia e delle Finanze, Agenzia delle Entrate

23.6.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 140/10
            
         Talba għal deċiżjoni preliminari mressqa mill-Corte Suprema di Cassazione (L-Italja) fis-26 ta' Marzu 2007 — Ampliscientifica Srl, Amplifin SpA vs Ministero dell'Economia e delle Finanze, Agenzia delle Entrate
   (Kawża C-162/07)
   (2007/C 140/17)
   Lingwa tal-kawża: It-Taljan
   Qorti tar-rinviju
   Corte suprema di cassazione
   Partijiet fil-kawża prinċipali
   
      Rikorrenti: Ampliscientifica Srl, Amplifin SpA
   
      Konvenut
      
         :
       Ministero dell'Economia e delle Finanze, Agenzia delle Entrate
   Domandi preliminari
   
               1)
            
            
               L-aħħar parti ta' l-Artikolu 4(4) tad-Direttiva tal-Kunsill Nru 77/388/KEE, (1) tas-17 ta' Mejju 1977, għandha tiġi interpretata bħala regola mhux preċiża biżżejjed, li tippermetti lill-Istati Membri li japplikaw is-sistema prevista f'sitwazzjonijiet partikolari ta' rabtiet ekonomiċi, finanzjarji jew legali bejn diversi persuni taxxabbli, jew bħala regola preċiża biżżejjed li għalhekk timponi, ladarba l-Istat Membru jkun iddeċieda li jadotta tali sistema, li tiġi prevista l-applikabbiltà tagħha fil-każijiet kollha ta' rabtiet deskritti?
            
         
               2)
            
            
               Indipendentement mir-risposta għad-domanda preċedenti, il-fatt li jiġu previsti termini ta' żmien, fis-sens li r-rabta għandha teżisti għal perijodu rilevanti ta' żmien, bħala kundizzjoni preliminari għall-applikazzjoni tas-sistema, mingħajr ma l-persuni taxxabbli interessati jkunu jistgħu juru l-eżistenza ta' raġuni ekonomika valida għall-ħolqien tar-rabta, jikkostitwixxi mezz sproporzjonat fir-rigward ta' l-għanijiet tad-Direttiva u ta' l-osservanza tal-prinċipju li jipprojbixxi l-abbuż ta' dritt? Fi kwalunkwe każ, tali leġiżlazzjoni għandha tiġi kkunsidrata bħala li tmur kontra l-prinċipju tan-newtralità tal-VAT?
            
         
      (1)  ĠU L 145, p. 1